বরিশাল টু-ডে ॥ বরিশালের গৌরনদী পৌর এলাকার পালরদী মডেল মাধ্যমিক বিদ্যালয় এন্ড কলেজের শিক্ষার্থীরা শনিবার সকালে ঘন্টাব্যাপী বরিশাল-ঢাকা মহাসড়ক অবরোধ করে বিক্ষোভ মিছিল ও সমাবেশ করেছেন। পৌর এলাকার জনগুরুত্বপূর্ণ একটি সড়ক দীর্ঘদিনেও মেরামত না করায় বর্তমানে সড়কটির মধ্যে হাঁটু সমান পানি জমে থাকায় শিক্ষার্থীদের চলাচলে চরম দুর্ভোগ পোহাতে হচ্ছে। জরুরি ভিত্তিতে সড়কের নির্মান কাজ সম্পন্ন করার দাবিতে সড়ক অবরোধ করে এ কর্মসূচী পালন করা হয়।